|  |
| --- |
| **OŠ Col, PŠ Podkraj**  **1. razred**  Pouk na daljavo – Učna gradiva in navodila za učence  Učiteljica Katja Turk Medvešček  email: [katja.turk@guest.arnes.s](mailto:katja.turk@guest.arnes.s)  Vzgojiteljica Slavica Velikonja  Email: [slavica.velikonja1@guest.arnes.si](mailto:slavica.velikonja1@guest.arnes.si)  Določene učne vsebine si lahko pogledate na spodnjem spletnem naslovu.  <https://www.lilibi.si/> |
| **Torek , 24. 3. 2020** |
| **MAT: LIKI**  Danes bomo spoznali naslednji lik. To bo kvadrat. **Glasno izgovori besedo KVADRAT.**  **KVADRAT**  **DZ za MATEMATIKO str. 65**  Najprej si dobro oglej kvadrate v del. zvezku. Potem pa se ozri po prostoru okrog sebe in poišči predmete, ki imajo kvadratno obliko. Kvadrati so lahko različni po barvi, velikosti in postavitvi.  V delovnem zvezku za MAT (moder Lili in Bine) reši naloge. Pri risanju kvadratov uporabi šablono. Šablono postavi na list, trdno jo drži s prsti, da se ne premika in s svinčnikom natančno obriši kvadrat in ga pobarvaj. Narisal si kvadrate.  Nekateri učenci ste delovni zvezek za matematiko pustili v šoli. Prilagamo vam skeniran list iz delovnega zvezka (za navodila). Te naloge lahko rešite tudi na list ali v zvezek. |
| **SPO/SLJ: Skrbim za svoje zdravje: Virusi okrog nas**  Danes boš skupaj s starši prebral pravljico o koronavirusu, ki je prišel tudi v Slovenijo in nam spremenil življenje. Otroci ne morete hoditi v šolo, večina staršev ne more v službo, ne smemo na obisk k starim staršem, sorodnikom, prijateljem….  Zakaj? Zato, ker se ta virus zelo hitro širi in napada zdravje ljudi.  Preberite pravljico in se o njej pogovorite. Verjamemo, da ga bomo z upoštevanjem vseh navodil naših zdravnikov pregnali iz naše dežele in da se kmalu spet zdravi vidimo v šoli.  Pogovor z otrokom: Česa se virus boji? Kako ga zaustavimo? Pokaži svojim staršem, kako si pravilno umivamo roke.  [https://minirokice.si/pravljica-o-koronavirusu/](https://minirokice.si/pravljica-o-koronavirusu/?fbclid=IwAR1vWJutXLJkQMJvwcKgwifmyyFatUzsaxLY-W0YWaEnODOR01hGMCdu0sY) |
| **ŠPO: Vaje za moč**  Danes se boš pri športu razgibal s pomočjo SPINNER VADBE in naredil vaje za moč. Navodila so priložena. |





